Farris Bad hotell

Farris Bad er et spahotell på Batteritomta i Larvik. Byggestart var i mai 2007, mens åpningen fant sted 5. mars 2009.Bygger spa for 2,4 mrd. Østlandsposten 6.3.2009: «Sprudlende Farris Bad åpning» Hotellanlegget har vært omstridt, og det tok nesten 20 år fra Mille-Marie Treschow lanserte idéen til bygget var realisert. Underveis ble byggingen blant annet stoppet av Miljøverndepartementet.http://www.farrisbad.no/Historien+__1044.html  Farris Bad ble tegnet av arkitekt Halvorsen & Reine og landskapsarkitekt Gullik Gulliksen AS.http://www.gullikgulliksen.no/index.php?1=naring&prosj=farris#

Totalarealet er på 14 500 kvadratmeter. Hotellet har 176 rom, 10 suiter, samt 40 sparom. Spaanleggene utgjør om lag 2 100 kvadratmeter av hotellet. Hotellet er i fire etasjer med fire fløyer, hvorav to, den nordre og østre, hviler på fast grunn. Den søndre og østre fløyen står på søyler og vil «sveve» over stranden, som vil bli tilgjengelig for publikum.

Hotellet ga 100 nye arbeidsplasser i Larvik.op.no, 14. november 2008: Over 600 søkere til Farris Bad

Det er Treschow-Fritzøe og Canica AS som sto for byggingen av hotellet, mens Choice Hotels Scandinavia skulle leie og drive. Hotellet var det første som ikke skulle inkluderes i kjedens ordinære merkevarer, men markedsføres som et selvstendig produkt. Byggekostnadene ble stipulert til 350 millioner kroner.http://www.farrisbad.no/Historien+__1044.html  I 2019 solgte Canica anlegget til Norwegian Hospitality Group.

Farris Bad er også navnet på en den eldre herskapsboligen Nedre Nanset, hvor det tidligere var badehotell. Senere var det sete for de kommunale kontorene til Hedrum kommune og for Bøkeskogen Kultursenter. Larvik kulturskole holdt til i denne bygningen til 2008.

Referanser

 Eksterne lenker 
Hotellets hjemmeside

Kategori:Hoteller i Vestfold
Kategori:Byggverk i Larvik
Kategori:Samferdsel i Larvik